මේ දිනවල පවතින වර්ෂාව නිසා බස් නැවතුම් පළේ ඇති මඟී ආවරණවල ඉඩ කඩ ප්‍රමාණවත් නොවන නිසාවෙන් මගීහු අපහසුවට පත්ව සිටිති.නගරයේ ප්‍රධාන වීදියේද අතු පාරවල් පටන් ගන්නා හන්දිවලද විශේෂයෙන්ම බස් නැවතුම්පළට ආසන්න රඹුක්කන හන්දිය හෙම්මාතගමට යන ස්ථානයේ හන්දිය, අධිකරණයට හැරෙන ස්ථානයේ කොළඹ මහනුවර ප්‍රධාන මාර්ගය අසල නවතා ඇති ත්‍රිරෝද රථ නිසා ජනතාව අසීරුවට පත්ව සිටිති.වාහන නැවැත්වීමට හා ත්‍රිරෝද රථ නවතා තැබීමට විධිමත් ක්‍රියා මාර්ගයක් ගන්නා ලෙස බලධාරීන්ගෙන් ප්‍රදේශවාසීහු ඉල්ලති.නගරයේ පවතින අනාරක්ෂිත අනතුරු දායක තත්ත්වය පවතින්නට ඉඩ නොතබා මාර්ගයන් දෙපස ප්‍රධාන කාණු වලට ආරක්ෂිත බැමි යොදා පදික වේදිකාවද මදක් හෝ පුළුල් කැර නගරයට එන ජනතාවට පහසුකම් ලබාදෙන ලෙස ඉල්ලති..